Document ID: 32007R0131

KOMISIJAS REGULA (EK) Nr. 131/2007
(2007. gada 13. februāris),
ar ko groza Regulu (EK) Nr. 990/2006 attiecībā uz apjomu, uz kuru attiecas pastāvīgie konkursi konkrētu dalībvalstu intervences aģentūru rīcībā esošo mīksto kviešu un miežu izvešanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1) un jo īpaši tās 6. pantu,
tā kā:
(1)
Ar Komisijas Regulu (EK) Nr. 990/2006 (2) ir izsludināti pastāvīgie konkursi dalībvalstu intervences aģentūru rīcībā esošas labības izvešanai.
(2)
Jau vairākas nedēļas tirgus dalībnieki nav iesnieguši piedāvājumus par šajos konkursos izsludinātiem graudaugiem, izņemot nesen iesniegtus piedāvājumus par nelieliem apjomiem; tas jo īpaši izskaidrojams ar to, ka iekšējā tirgū bija izdevīgāki tālākas pārdošanas nosacījumi saskaņā ar Komisijas 2006. gada 6. oktobra Regulu (EK) Nr. 1483/2006 par pastāvīgu konkursu izsludināšanu dalībvalstu intervences aģentūru pārziņā esošas labības tālākai pārdošanai Kopienas tirgū (3). Minētajā laikposmā ir ļoti pieaudzis tālākas pārdošanas darījumu skaits.
(3)
Ņemot vērā šo situāciju un, lai darītu pieejamus tālākai pārdošanai iekšējā tirgū mīksto kviešu un miežu daudzumus, kas patlaban ir rezervēti saskaņā ar pastāvīgajiem konkursiem, kas izsludināti ar Regulu (EK) Nr. 990/2006, jāsamazina minētajos konkursos paredzētie daudzumi; šādi samazinājumi attiecas uz mīkstajiem kviešiem: 968 tonnas Čehijā, 199 946 tonnas Ungārijā un 91 tonna Slovākijā; uz miežiem: 342 tonnas Lietuvā, 19 011 tonnas Ungārijā un 356 tonnas Polijā.
(4)
Attiecīgi jāgroza Regula (EK) Nr. 990/2006.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 990/2006 I pielikumu aizstāj ar šīs regulas pielikumu.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 13. februārī

Labels: 3
17
18